ลุ้น SET รีบาวด์ เล็ง “กลุ่มพลังงาน” หนุน หลังราคาน้ำมันพุ่ง
ลุ้น SET รีบาวด์ เล็งกลุ่มพลังงานหนุน หลังราคาน้ำมันปรับตัวขึ้นเข้าใกล้ 120 เหรียญต่อบาร์เรล ให้แนวรับไว้ที่ 1,620 จุด และแนวต้าน 1,638-1,640 จุด
ลุ้น SET รีบาวด์ เล็งกลุ่มพลังงานหนุน หลังราคาน้ำมันปรับตัวขึ้นเข้าใกล้ 120 เหรียญต่อบาร์เรล ให้แนวรับไว้ที่ 1,620 จุด และแนวต้าน 1,638-1,640 จุด
8 มิ.ย. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้รีบาวด์ เป็นไปตามตลาดหุ้นอื่นในภูมิภาคเอเชีย ที่ปรับตัวขึ้นตามดาวโจนส์ หลังจากพันธบัตรรัฐบาลสหรัฐ (Bond Yield) ปรับตัวลงต่ำกว่า 3% ส่งผลให้มีแรงซื้อคืน ขณะที่กลุ่มหุ้นพลังงานยังได้แรงหนุนจากราคาน้ำมันที่ปรับตัวขึ้นโดยเข้าใกล้ 120 เหรียญต่อบาร์เรล
อย่างไรก็ตามตลาดน่าจะยังไปไหนได้ไม่ไกล เนื่องจากยังกังวลเกี่ยวกับภาวะเศรษฐกิจชะลอตัว หลัง World Bank ปรับลดการขยายตัวทางเศรษฐกิจโลก (GDP) ลงเหลือโต 2.9% รวมถึงนักลงทุนรอดูการประชุมคณะกรรมการนโยบายการเงิน (กนง.) ในวันนี้ โดยคาดการณ์ว่าจะยังคงอัตราดอกเบี้ยไว้ที่ 0.5% ให้แนวรับไว้ที่ 1,620 จุด และแนวต้าน 1,638-1,640 จุด